	Една сутрин Кикаха разказа на спътниците си присънилия му се сън. В съня си той ентусиазирано им бе разказал за плана, по който биха могли да избягат оттук. Те го бяха намерили за великолепен и бяха започнали веднага работа по него. Първо, бяха отишли до онази планина, на чийто връх спяха гигантските птици, които всички вече наричаха рок. Изкачиха се на него и видяха една вдлъбнатина, в която птиците рок спяха през деня.